钦定古今图书集成/明伦汇编/闺媛典/第121卷 > 洪静妫
## 钦定古今图书集成/明伦汇编/闺媛典/第121卷 > 洪静妫

按《临海县志》：“洪静妫，贡士善达女。至治三年许字某，
未嫁，某死，随父母往送，殓毕归，断其发，誓不再适。其
侄女名淑，年十三，频往视姑，姑尝与言：‘妇人以夫为
天，不可移也’。淑曰：‘姑能如是，愿终身以侍姑’。”姑侄寝
食与偕。父母谕之，不听，共坐绩麻，置田十二亩以赡
老，土人相传为苎丝坵。卒后，子侄奉其田为祀产，至
今祭祀不绝。